C 334/160
LT
Europos Sąjungos oficialusis leidinys
2022 9 1
taip pat tinklo pajėgumus, kurie būtini norint perduoti atsinaujinančiųjų išteklių energiją iš gamybos vietų į vartojimo vietas, reikia papildomų investicijų.
Didinti tinklo pajėgumus ypač svarbu atsižvelgiant į tai, kad 2021 m. elektros tinklo pajėgumo suvaržymai toliau didėjo, todėl vėluojama įgyvendinti atsinaujinančiųjų išteklių energijos projektus.
Atsinaujinančiųjų išteklių energijos pajėgumo diegimo administracines procedūras būtų galima dar labiau supaprastinti ir racionalizuoti.
Rekomenduojama investuoti į naują su dujomis susijusią infrastruktūrą ir tinklus siekiant, kai įmanoma, parengti juos ateities iššūkiams ir užtikrinti ilgalaikį jų tvarumą, kai ateityje bus keičiama jų paskirtis ir pereinama prie tvaraus kuro.
Be to, energijos vartojimo efektyvumo didinimas suteikia ekonomiškai efektyvią galimybę toliau mažinti išmetamą anglies dioksido kiekį ir priklausomybę nuo iškastinio kuro, be kita ko, nuo importo iš Rusijos.
Visų pirma yra galimybių tobulinti pastatų renovaciją ir šilumos siurblių bei centralizuoto šilumos tiekimo diegimą statybų sektoriuje, taip pat ir elektrifikuojant daug energijos suvartojančius pramonės sektorius ir tiekiant jiems švarią energiją.
Kad Nyderlandai pasiektų 55 % tikslo priemonių rinkinio tikslus reikės toliau didinti užmojus mažinant išmetamą šiltnamio efektą sukeliančių dujų kiekį ir didinant atsinaujinančiųjų išteklių energijos naudojimą ir energijos vartojimo efektyvumą.
(26)
tolesnės investicijos į transporto infrastruktūrą galėtų padėti pašalinti kliūtis ir remti darnų judumą.
Geležinkelių ir kelių infrastruktūra yra pernelyg apkrauta.
Nyderlandų geležinkelių tinklas yra labiausiai naudojamas Europoje.
Nyderlandai diegia Europos geležinkelių eismo valdymo sistemą, kad padėtų didinti savo geležinkelių tinklo pajėgumus.
Apskaičiuota, kad 2019 m. kelių eismo spūstys, nors ir šiek tiek mažesnės už Sąjungos vidurkį, kainavo 4 % Nyderlandų metinio BVP.
Investicijos į darnaus judumo infrastruktūrą gali turėti teigiamą šalutinį poveikį bendrajai rinkai, atsižvelgiant į Nyderlandų transporto mazgų (Roterdamo uosto, Schipholio oro uosto) svarbą, ir dar labiau sumažinti didelę šalies priklausomybę nuo naftos (39 % energijos rūšių derinio 2020 m.);
(27)
pernelyg didelės azoto sankaupos kenkia aplinkai ir stabdo statybų bei žemės ūkio veiklą.
Azoto perteklius keturis kartus viršija Sąjungos vidurkį, o vienam hektarui tenkantis išmetamas amoniako kiekis yra didžiausias Europoje.
Azoto nuosėdos yra pernelyg didelės, kad būtų pasiekti biologinės įvairovės tikslai; jos turi įtakos vandens kokybei, todėl Nyderlanduose viršijamos Tarybos direktyvoje 91/676/EEB (20) (Nitratų direktyvoje) nustatytos ribos.
2019 m. Valstybės tarybai priėmus sprendimą, Nyderlandų vyriausybė turi imtis veiksmų, kad sumažintų azoto nuosėdas „Natura 2000“ teritorijose.
Norint dar labiau sumažinti azoto sankaupas, reikia pereiti prie tvaraus žemės ūkio, o tam reikia didelių investicijų.
Žemės ūkyje susidaro 45 % azoto sankaupų, visų pirma dėl intensyvios gyvulinin­ kystės.
Tai reiškia, kad gyvulių tankumas šioje šalyje yra didžiausias Sąjungoje;
(28)
nors dėl spartesnio perėjimo prie neutralaus poveikio klimatui ekonomikos ir iškastinio kuro atsisakymo susidarys didelių restruktūrizavimo išlaidų keliuose sektoriuose, tam, kad sumažintų socioekonominį pertvarkos poveikį labiausiai paveiktuose regionuose, įgyvendindami sanglaudos politiką Nyderlandai gali pasinaudoti Teisingos pertvarkos mechanizmu.
Be to, siekdami pagerinti įsidarbinimo galimybes ir sustiprinti socialinę sanglaudą, Nyder­ landai gali pasinaudoti „Europos socialiniu fondu +“, įsteigtu Europos Parlamento ir Tarybos reglamentu (ES) 2021/1057 (21).
(29)
atsižvelgdama į Komisijos vertinimą, Taryba išnagrinėjo 2022 m. stabilumo programą, o jos nuomonė (22) atspin­ dėta 1 rekomendacijoje;
(30)
atsižvelgdama į euro zonos valstybių narių ekonomikų glaudžias tarpusavio sąsajas ir kolektyvinį indėlį į ekono­ minės ir pinigų sąjungos veikimą, Taryba rekomendavo euro zonos valstybėms narėms imtis veiksmų 2022 m. rekomendacijoje dėl euro zonos išdėstytoms rekomendacijoms įgyvendinti.
Nyderlandų atveju tai konkrečiai atspin­ dėta 1 ir 3 rekomendacijose;
(31)
atsižvelgdama į Komisijos nuodugnios apžvalgos ir vertinimo rezultatus, Taryba išnagrinėjo 2022 m. stabilumo programą.
Jos rekomendacijos pagal Reglamento (ES) Nr.
1176/2011 6 straipsnį atspindėtos 1 ir 4 rekomenda­ cijose.
1 rekomendacija taip pat prisidedama prie 2022 m. rekomendacijos dėl euro zonos, ypač pirmos euro zonai skirtos rekomendacijos, įgyvendinimo.
1 ir 4 rekomendacijose nurodyta fiskalinė politika ir kita politika, inter alia, padeda šalinti disbalansą, susijusį su dideliu einamosios sąskaitos pertekliumi.
1 rekomendacijoje nurodyta politika taip pat padeda šalinti su didele privačiojo sektoriaus skola susijusį disbalansą,
(20) 1991 m. gruodžio 12 d.
Tarybos direktyva 91/676/EEB dėl vandenų apsaugos nuo taršos nitratais iš žemės ūkio šaltinių (OL L 375, 1991 12 31, p. 1).
(21) 2021 m. birželio 24 d. Europos Parlamento ir Tarybos reglamentas (ES) 2021/1057, kuriuo nustatomas „Europos socialinis fondas +“ (ESF+) ir panaikinamas Reglamentas (ES) Nr.
1296/2013 (OL L 231, 2021 6 30, p. 21).
(22) Pagal Reglamento (EB) Nr. 1466/97 5 straipsnio 2 dalį.